Zmluva o komplexnom nakladaní s odpadmi

Zber, odvoz a zhodnotenie alebo zneškodnenie komunálneho odpadu a jeho zložiek na území mesta Kráľovský Chlmec

uzatvorená podľa § 269 Obchodného zákonníka v platnom znení č. zmluvy

.............................

(ďalej len „Zmluva“)

# ZMLUVNÉ STRANY

* 1. **Objednávateľ:**

Názov: Mesto Kráľovský Chlmec

Sídlo: L. Kossutha 99, 077 01 Kráľovský Chlmec Štatutárny zástupca: Ing. Karol Pataky - primátor

IČO: 00331619

DIČ: 2020730437

IČ DPH: nie je platcom

Bankové spojenie: ČSOB Banka, a. s.

Číslo účtu: 0040 2968 2242/7500

IBAN: SK57 7500 0000 0040 2968 2242

Oprávnení rokovať vo veciach:

* + 1. zmluvných: Ing. Karol Pataky – primátor
    2. technických: Ing. Štefan Kendi

(ďalej len “Objednávateľ ”)

a

# Poskytovateľ:

Názov:

Sídlo:

Štatutárny zástupca: Zapísaná v:

IČO:

DIČ:

IČ DPH:

Bankové spojenie:

Číslo účtu:

IBAN:

Oprávnení rokovať vo veciach:

* + 1. zmluvných:

číslo telefónu: e-mail:

* + 1. technických:

Číslo telefónu: e-mail:

(ďalej len „Poskytovateľ”)

### Článok I.

### Všeobecné ustanovenia

1. Táto zmluva upravuje vzťah medzi Mestom Kráľovský Chlmec (ďalej len objednávateľ) a obchodnou spoločnosťou .................................................. (ďalej len poskytovateľ) o vykonaní zberu, odvozu a zneškodnenia odpadu v zmysle zákona č. 79/2015 Z.z. o odpadoch v znení neskorších predpisov a súvisiacich všeobecne platných právnych predpisov a vyhlášok.
2. Podmienky, ktoré nie sú ustanovené v tejto zmluve sa riadia zákonom o odpadoch podľa platného Katalógu odpadov, Vyhlášky Ministerstva životného prostredia SR. Za odpad sa považuje každý odpad uvedený v prílohe, ktorá je neoddeliteľnou súčasťou tejto zmluvy.

### Článok II.

### Predmet zmluvy

1. Predmetom tejto zmluvy je poskytovanie služieb spojených so zberom a prepravou komunálneho odpadu, vrátane odpadov s obsahom škodlivých látok, drobných stavebných odpadov, objemných odpadov, biologicky rozložiteľných kuchynských odpadov, jedlých olejov a tukov, odpadu z textilu a so zhodnotením alebo zneškodnením všetkých uvedených druhov odpadov na území Mesta Kráľovský Chlmec podľa zákona č. 79/2015 Z. z. o odpadoch a o zmene a doplnení niektorých zákonov v  znení neskorších predpisov (ďalej len „zákon o  odpadoch“), vyhlášky č. 371/2015 Z. z., ktorou sa vykonávajú niektoré ustanovenia zákona o  odpadoch a  vyhlášky č. 365/2015 Z. z., ktorou sa ustanovuje katalóg odpadov a súvisiac právne predpisy.
2. Zber, odvoz a zhodnotenie alebo zneškodnenie komunálneho odpadu a jeho zložiek na území Mesta Kráľovský Chlmec vrátane Zberného dvora na ulici Pri štadióne, podľa bodu 1 článku II. tejto zmluvy bude vykonávaný podľa dohodnutého harmonogramu vývozu zo zberných nádob vo vlastníctve objednávateľa odpadov alebo v prenájme od poskytovateľa, ktorý bude neoddeliteľnou prílohou tejto zmluvy.
3. Poskytovateľ bude viesť evidenciu o predmete tejto zmluvy, o druhoch a množstve odobratých odpadov podľa platných právnych predpisov.
4. Zmluva je uzavretá podľa § 269, odseku 2 Obchodného zákonníka.

### Článok III.

**Doba trvania a miesto plnenia**

1. Čas plnenia predmetu zmluvy je **24 mesiacov** a začína plynúť odo dňa nadobudnutia účinnosti zmluvy.
2. Miestom plnenia je katastrálne územie Mesta Kráľovský Chlmec.

### Článok IV.

**Odplata za poskytované služby a platobné podmienky**

1. Ceny za zber, odvoz a zhodnotenie alebo zneškodnenie komunálneho odpadu a jeho zložiek na území Mesta Kráľovský Chlmec a prenájom odpadových nádob sú stanovené dohodou zmluvných strán, ktoré sú uvedené v prílohe č. 1 tejto zmluvy – položkovitý rozpočet.
2. Zmluvné strany sa dohodli na cene za zber a zneškodnenie odpadu podľa prílohy č. 1 zmluvy a cenníka poskytovateľa. K cenám bude pripočítaná daň z pridanej hodnoty a všetky zákonné poplatky. Počet nádob objednávateľ upravuje podľa skutočného stavu obývaných domov alebo bytových jednotiek na území mesta a na základe prílohy.
3. Cena zahŕňa všetky náklady súvisiace s poskytnutím služby (vrátane prenájmu 1100 l kontajnerov a VKK), manipuláciu s nádobami, dopravné náklady, poplatky za vývoz, poplatky za zneškodnenie a znehodnotenie odpadu. Zákonné poplatky za uloženie odpadu budú uvedené v zmysle platnej legislatíve na príslušné obdobie.
4. Vrecia na likvidáciu odpadov z plastu; poplatky za zber, odvoz a zneškodnenie sú zahrnuté v cene predmetu zákazky podľa prílohy č. 1 zmluvy.
5. Platby za služby spojené s predmetom tejto zmluvy budú objednávateľom uhrádzané na základe faktúr vystavených poskytovateľom. Objednávateľ sa zaväzuje platiť poskytovateľovi za vykonané služby cenu podľa zmluvy.
6. Fakturácia bude vykonávaná jeden krát mesačne pozadu, pričom splatnosť faktúr bude 15 dní odo dňa ich vystavenia.
7. V prípade, že objednávateľ neuhradí faktúru v termíne splatnosti je poskytovateľ oprávnený fakturovať objednávateľovi zmluvnú pokutu takto:
   * 0,05% z dlžnej sumy za každý deň omeškania v prípade, že omeškanie netrvá dlhšie ako 15 dní.
   * 0,1% z dlžnej sumy za každý deň omeškania, ak omeškanie trvá dlhšie ako 15 dní.
8. Objednávateľ je oprávnený 1 x ročne rokovať s poskytovateľom o znížení/zvýšení frekvencie odvozu odpadu.
9. Zmluvné strany sa dohodli, že v prípade, ak počas trvania tejto zmluvy k zmene právnych predpisov platných a účinných v čase uzatvorenia tejto zmluvy a ak tieto právne predpisy majú oprávnený vplyv na výšku ceny za poskytované služby na základe tejto zmluvy, majú zmluvné strany právo na úpravu ceny, na základe písomného dodatku k tejto zmluve, ktorý musí byť odsúhlasený a podpísaný oprávnenými zástupcami oboch zmluvných strán, a to v rozsahu vyplývajúcom zo zmeny právnych predpisov od 1. dňa účinnosti príslušných právnych predpisov. Toto dojednanie sa týka výlučne právnych predpisov upravujúcich sadzbu DPH.
10. V prípade, že v zmysle príslušných ustanovení zákona o odpadoch platného v čase uzatvorenia tejto zmluvy, ktoré v čase uzatvorenia tejto zmluvy ešte nenadobudli účinnosť alebo k nim neboli vydané vykonávacie predpisy (napr. nariadenia vlády, vyhlášky, opatrenia a pod.), alebo v prípade ďalších novelizácii zákona o odpadoch, platného v čase uzatvorenia tejto zmluvy, počas doby trvania zmluvy, dôjde k reálnej, objektívnej a oprávnenej zmene nákladov na strane poskytovateľa za poskytovanie služby podľa tejto zmluvy, môžu sa zmluvné strany dohodnúť na úprave ceny, a to výhradne na základe súhlasu oboch zmluvných strán vo forme písomného dodatku k tejto zmluve podpísaného oprávnenými zástupcami oboch zmluvných strán. Výška úpravy ceny podľa tohto bodu sa určí tak, že objednávateľ na základe prieskumu trhu porovná ceny za poskytovanie rovnakej služby minimálne 3 inými poskytovateľmi, na ktorých sa rovnako vzťahujú nové povinnosti vyplývajúce z príslušných ustanovení zákona o odpadoch platného v čase uzatvorenia tejto zmluvy, ktoré v čase uzatvorenia tejto zmluvy ešte nenadobudli účinnosť resp. k nim neboli vydané vykonávacie predpisy, alebo nové povinnosti vyplývajúce z ďalších novelizácii zákona o odpadoch. Objednávateľ určí výšku úpravy ceny výberom najnižšej ceny za poskytovanie rovnakej služby zistenej na základe predmetného prieskumu trhu. Objednávateľ má právo vylúčiť z uskutočneného prieskumu trhu mimoriadne nízku cenu za poskytovanie rovnakej služby, pričom za mimoriadne nízku cenu bude považovať cenu, ktorá je:
    * + o 15% nižšia, ako priemer cien ostatných poskytovateľov rovnakej služby okrem najnižšej ceny a zároveň
      + o 10% nižšia, ako je druhá najnižšia cena.

Úprava ceny podľa tohto bodu musí byť v súlade s príslušnými ustanoveniami zákona o verejnom obstarávaní.

1. Cena za poskytované služby v zmysle tohto článku zmluvy sa počas trvania tejto zmluvy počínajúc od 01.01.2025 automaticky zvýši vždy k 1. januára príslušného kalendárneho roka o percento, ktorého výpočet je uvedený v prílohe č. 5 tejto zmluvy.

### Článok V.

**Práva a povinnosti zmluvných strán**

1. Zber, odvoz a zhodnotenie alebo zneškodnenie komunálneho odpadu a jeho zložiek na území Mesta Kráľovský Chlmec sa uskutoční v určený deň v rámci príslušného týždňa podľa harmonogramu poskytovateľa.
2. Poskytovateľ vykonáva zber a odvoz odpadu len z odpadových nádob so zodpovedajúcimi technickými parametrami, ktoré sú vo vlastníctve pôvodcu odpadov alebo v nájme od poskytovateľa.
3. Poskytovateľ je od momentu prevzatia odpadu na prepravu zodpovedný za manipuláciu s týmto odpadom.
4. Poskytovateľ je povinný upozorniť pôvodcu odpadu na prípadný nevyhovujúci technický stav 120 l odpadových nádob a 1100 l kontajnerov, pokiaľ sú tieto v jeho vlastníctve, a vyzývať ho na ich opravu alebo výmenu. Poskytovateľ má právo nevykonať vývoz odpadu z poškodených 120 l odpadových nádob a 1100 l kontajnerov, ak by to mohlo viesť k poškodeniu zdravia zamestnancov alebo majetku poskytovateľa.
5. Vrecia si zakúpi objednávateľ s logom firmy. V cene vreca je zahrnuté aj zneškodnenie odpadu. Poskytovateľ bude vyvážať len vrecia s logom firmy, ktoré si objednávateľ zakúpi.
6. Poskytovateľ dodá objednávateľovi 1560 ks vriec s logom poskytovateľa, čo je adekvátne 30 ks - 110 l nádob

pri vývoze 1 x týždenne z Hlavnej ulice. Tieto vrecia boli nacenené v prílohe č. 1 a zahrnuté v celkovej cene za predmet zákazky.

1. Poskytovateľ je povinný viesť evidenciu stanovišťa odpadových nádob so skutočnou frekvenciou vývozov ako podklad pre fakturáciu.
2. Poskytovateľ v prípade potreby poskytne za odplatu potrebný počet jednotlivých druhov odpadových nádob na vývoz odpadu a to na základe písomnej objednávky objednávateľa. V písomnej objednávke musí byť vymedzené miesto uloženia nádoby na odpad. V tomto prípade je poskytovateľ povinný starať sa o ich technickú a hygienickú spôsobilosť počas trvania zmluvného vzťahu s objednávateľom.
3. Poskytovateľ je pri manipulácii s odpadovými nádobami povinný dodržiavať všetky platné právne normy v oblasti nakladania s odpadmi a zásady bezpečnosti práce.
4. Odpad pôvodcu uložený v odpadových nádobách bude prostredníctvom poskytovateľa likvidovaný v súlade s platnými právnymi predpismi.
5. Poskytovateľ je povinný zabezpečiť zhodnotenie odpadu v zariadeniach, ktoré si na tento účel zabezpečí a to v zmysle platnej právnej úpravy.
6. Poskytovateľ uskutoční vývoz odpadu umiestneného v odpadových nádobách ako aj vývoz odpadu zo stanovísk odpadových nádob, ktorý sa dostal mimo nich pri manipulácii s nimi za účelom ich vyprázdnenia.
7. Sprístupniť odpadové nádoby počas celého roka v dohodnutý deň je objednávateľ povinný tak, aby k nim viedla spevnená komunikácia široká 3,5 m. V prípade znemožnenia prístupu (rozkopávka, poľadovica, neodhrabane komunikácie, konáre atď.) sa zber považuje za uskutočnený.
8. Nádoba s odpadom musí byt' sprístupnená na verejnom priestranstve. Nádoby na odpad sa na základe harmonogramu vykladajú mimo uzavretých nehnuteľností, pričom zber sa vykonáva od 6:00 hod do 20:00 hod. Odpad sa vyváža len z odsúhlasených nádob, alebo vriec s logom spoločnosti.
9. Objednávateľ sa zaväzuje zabezpečiť v zimnom období zjazdnosť verejných komunikácií a v priebehu celého roka odstránenie prekážok brániacich vo výkone zberu.
10. Objednávateľ zabezpečí distribúciu zberových kalendárov do jednotlivých domácností.
11. Na žiadosť objednávateľa je poskytovateľ povinný umožniť odmeranie hmotnosti zberového vozidla pred zberom a po zbere odpadu v meste. Váženie sa uskutoční na zbernom dvore na certifikovanej cestnej mostovej váhe PREMONA 40-3-8/13,5 s obojstrannými nájazdami.
12. Poskytovateľ je oprávnený kontrolovať, či odpadové nádoby obsahujú len druhy odpadu, ktoré boli dohodnuté v prílohe tejto zmluvy. Pri existencii iných druhov odpadu v nádobách, ako je dohodnuté v prílohe zmluvy, rovnako ako pri poškodených a preťažených odpadových nádobách nie je poskytovateľ povinný realizovať zber odpadu.
13. Poskytovateľ má výhradné právo na zber z celého katastra mesta, čím vzniká poskytovateľovi právo nedodržiavaním tohto bodu žiadať spôsobenú škodu. Reklamáciu na vykonané služby je možné podať do 24 hodín telefonicky, prípadne emailom: ..........
14. Zmluvné strany sa zaväzujú navzájom sa bezodkladne informovať o všetkých skutočnostiach, ktoré majú, alebo môžu mať vplyv na poskytovanie služieb podľa tejto dohody.
15. Poskytovateľ je povinný pri poskytovaní služieb splniť minimálny percentuálny podiel ekologických vozidiel podľa zákona č. 214/2021 Z. z. o podpore ekologických vozidiel cestnej dopravy a o zmene a doplnení niektorých zákonov v znení neskorších predpisov stanovený pre referenčné obdobie podľa § 3 ods. 1 písm. a) prvého bodu citovaného zákona, teda najneskôr do 31. decembra 2025 a pre referenčné obdobie podľa § 3 ods. 1 písm. a) druhého bodu citovaného zákona, teda najneskôr do 31. decembra 2030.
16. V prípade ak objednávateľ nezabezpečí vyloženie nádob pred uzatvorenú nehnuteľnosť zber bude považovaný za vykonaný. Mimoriadny vývoz nad rámec harmonogramu bude fakturovaný podľa platného cenníka poskytovateľa, pričom dátum zberu určí poskytovateľ.
17. Všetky písomnosti podľa tejto zmluvy a súvisiace s touto zmluvou sa považujú sa doručené aj ich bezdôvodným neprevzatím poskytovateľom, ku dňu ich riadneho doručenia do sídla poskytovateľa uvedeného v záhlaví tejto zmluvy.

### Článok VI.

**Zber jedlých olejov a tukov**

1. Zber jedlých olejov a tukov sa vykonáva na základe schváleného harmonogramu, pristavením zberového vozidla na určenom mieste. Frekvencia zberu potravinových olejov - raz za dva mesiace. Občania môžu odovzdať použitý jedlý potravinársky olej v plastových fľašiach s funkčným uzáverom. Plastové fľaše od olejov sa nevracajú.

### Článok VII.

**Zber nebezpečného odpadu**

1. Poskytovateľ sa zaväzuje vykonávať zber a prepravu NO na základe odsúhlaseného harmonogramu. Zber sa vykonáva 2 x ročne. NO môže priniesť na vopred určené miesto každý občan - fyzická osoba s trvalým bydliskom v obci na základe predloženia OP, v maximálnej hmotnosti 30 kg/odpad. Poskytovateľ je oprávnený kontrolovať jednotlivé druhy NO či sú zazmluvnené a či spĺňajú kvalitatívne vlastnosti. Zbierať sa budú nasledovné druhy NO:

|  |  |
| --- | --- |
| Kat. č. | Názov podskupiny a druhu odpadu |
| 20 01 33 | batérie a akumulátory |
| 20 01 27 | farby, tlačiarenské farby, lepidlá a živice |
| 20 01 21 | žiarivky a iný odpad obsahujúci ortuť |
| 20 01 19 | pesticídy |
| 20 01 13 | rozpúšťadlá |
| 20 01 26 | oleje a tuky iné ako uvedené v 20 01 25 |

Povinnosti objednávateľa a poskytovateľa:

Poskytovateľ zabezpečí v mene objednávateľa zaslanie sprievodných listov NO na príslušné úrady, pričom 1 kópiu NO zašle objednávateľovi. Objednávateľ zabezpečí, aby sa do zberu NO nezapájali právnické osoby a podnikatelia. Poskytovateľ v prípade vzniku technických problémov vykoná zber NO v náhradnom termíne.

### Článok VIII.

**Zber biologicky rozložiteľného kuchynského a reštauračného odpadu**

1. Poskytovateľ sa zaväzuje vykonávať zber a prepravu biologicky rozložiteľného kuchynského a reštauračného odpadu kat. číslo 20 01 08 v zmysle zákona č. 79/2015 Z. z. o odpadoch v znení neskorších predpisov.
2. Pravidelný zber biologicky rozložiteľného kuchynského a reštauračného odpadu od občanov sa vykonáva z 10 l jednorázových BIO vreciek.
3. Zbiera sa na základe harmonogramu z 11 stanovíšť, ktoré sú určené objednávateľom a ktorý tvorí prílohu č. 4 tejto zmluvy. Na každom stanovišti zhotoviteľ zabezpečí 20 minútové státie vozidla.

### Článok IX.

### Zber odpadu z textilu

1. Poskytovateľ sa zaväzuje vykonávať služby súvisiace s nakladaním s odpadmi z textilu kat. číslo 20 01 10 – šatstvo a kat. číslo 20 01 11 – textílie v súlade so zákonom č. 79/2015 Z. z. o odpadoch v znení neskorších predpisov, a to zber a odvoz vyššie uvedeného odpadu vrátane prenájmu zberných nádob určených na zber odpadu z textilu.
2. Pravidelný zber odpadu z textilu sa vykonáva na základe schváleného harmonogramu z 4(5) stanovíšť, ktoré sú určené objednávateľom a ktorý tvorí prílohu č. 6 tejto zmluvy. Frekvencia zberu je raz za dva mesiace..

### Článok X.

**Doba platnosti a ukončenie zmluvy**

1. Táto zmluva zanikne uplynutím doby jej trvania uvedenej v článku III. tejto zmluvy. Táto zmluva môže zaniknúť aj na základe písomnej dohody oboch zmluvných strán.
2. Poskytovateľ je oprávnený písomne odstúpiť od tejto zmluvy, ak objednávateľ poruší svoju povinnosť podľa článku IV. bod 6 tejto zmluvy a nevykoná nápravu ani v dodatočnej lehote 30 dní od doručenia písomnej výzvy poskytovateľa na uskutočnenie nápravy.
3. Objednávateľ je oprávnený písomne odstúpiť od tejto zmluvy, ak poskytovateľ poruší svoje povinnosti podľa tejto zmluvy a nevykoná nápravu ani v dodatočnej lehote 15 dní od doručenia písomnej výzvy objednávateľa na uskutočnenie nápravy.
4. V prípade, ak objednávateľ oprávnene odstúpi od tejto zmluvy, poskytovateľ sa zaväzuje nahradiť všetky náklady a škody, ktoré objednávateľovi v súvislosti s odstúpením od tejto zmluvy vzniknú.
5. Zmluvu možno ukončiť odstúpením od zmluvy pre závažné porušenie, v tomto prípade je dohodnutá 6 mesačná výpovedná doba. Závažné porušenie nastane vtedy, keď poskytovanie služieb nie je v súlade so zákonom.

### Článok XI.

### Riešenie sporov

* 1. V prípade, ak medzi zmluvnými stranami pri plnení tejto zmluvy vznikne spor, obe zmluvné strany sa zaväzujú vyvinúť maximálne úsilie na dosiahnutie mimosúdneho vyriešenia tohto sporu na základe vzájomnej dohody. Zmluvné strany sa zaväzujú uskutočniť vzájomné rokovanie za účelom mimosúdneho vyriešenia sporu najneskôr do 10 dní od doručenia výzvy jednej zmluvnej strany na uskutočnenie stretnutia voči druhej strane.
  2. V prípade, ak sa zmluvné strany nedohodnú na mimosúdnom vyriešení vzájomného sporu ani v lehote jedného mesiaca od doručenia výzvy na uskutočnenie rokovania uvedenej v bode 1 tohto článku, môže sa ktorákoľvek zo zmluvných strán obrátiť so žalobou na príslušný súd, ktorý o spore rozhodne. Zmluvné strany si pre tento prípad dohodli postup výlučne podľa právneho poriadku Slovenskej republiky a ako príslušný súd stanovujú miestne príslušný súd podľa sídla objednávateľa

.

### Článok XII.

**Údaje o subdodávateľoch**

1. Poskytovateľ je povinný uviesť zoznam svojich subdodávateľov spolu s predmetom subdodávky a % podielom na poskytovaní služieb v Prílohe č. 3 tejto Zmluvy. Poskytovateľ je oprávnený zmeniť subdodávateľa len s predchádzajúcim písomným súhlasom Objednávateľa. Za zmenu sa považuje aj nominovanie nového subdodávateľa. Žiadosť o zmenu subdodávateľa písomne predkladá Poskytovateľ Objednávateľovi minimálne 5 pracovných dní pred plánovaným dátumom zmeny subdodávateľa. Poskytovateľ je v súlade s § 41 zákona o verejnom obstarávaní povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na poskytovaní služieb. Tieto informácie uvádza Poskytovateľ v Prílohe č. 3 tejto Zmluvy. Poskytovateľ je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Objednávateľovi. Ak Poskytovateľ hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Objednávateľovi všetky údaje podľa tohto odstavca.
2. Poskytovateľ je povinný plniť všetky povinnosti podľa zákona o verejnom obstarávaní a iných súvisiacich právnych predpisov (o.i. zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov), najmä
   1. prostredníctvom oprávnenej osoby viesť a udržiavať svoj aktuálny záznam v registri partnerov verejného sektora,
   2. zabezpečiť splnenie povinnosti podľa písm. a) u každého subdodávateľa a navrhovaného subdodávateľa, ktorý vie alebo má vedieť, že ním poskytované plnenia súvisia s plnením predmetu tejto zmluvy,
   3. oznamovať Objednávateľovi aktuálne údaje o svojich subdodávateľoch, údaje o osobách oprávnených konať za subdodávateľov v rozsahu podľa zákona o verejnom obstarávaní, údaje o predmete subdodávky a podiele subdodávateľa na plnení predmetu zmluvy,
   4. nový subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.
3. Porušenie povinností Poskytovateľa uvedených v tomto článku zmluvy sa považuje za podstatné porušenie zmluvných povinností.

**Článok XII.**

### Záverečné ustanovenia

1. Zmluva sa uzatvára na 24 mesiacov, nadobudne platnosť dňom jej podpisu obidvoma zmluvnými stranami a účinnosť nasledujúci deň po dni jej zverejnenia v zmysle ustanovenia § 47a Občianskeho zákonníka na v centrálnom registri zmlúv.
2. V prípade zmeny platnej legislatívy majú obe zmluvné strany právo požadovať od druhej strany také zmeny v tejto zmluve, ktoré vyplynú z nových právnych predpisov a to písomným dodatkom k tejto zmluve.
3. Zmluvy a dodatky tejto zmluvy musia mať písomnú podobu a musia byť podpísané obidvoma zmluvnými stranami v súlade so zákonom o verejnom obstarávaní. Akékoľvek iné zmeny alebo doplnenia tejto zmluvy sú neplatné.
4. Poskytovateľ berie na vedomie, že poskytovateľ nemôže postúpiť pohľadávky voči objednávateľovi tretej osobe, podľa § 524 a nasl. Občianskeho zákonníka bez predchádzajúceho súhlasu objednávateľa. Právny úkon, ktorým poskytovateľ postúpi pohľadávky voči objednávateľovi tretej osobe bez predchádzajúceho súhlasu objednávateľa, je podľa § 39 Občianskeho zákonníka neplatný.
5. Zmluvné strany po prečítaní tejto zmluvy prehlasujú, že si túto zmluvu riadne prečítali, že táto zmluva sa zhoduje s ich pravou a skutočnou vôľou, nebola uzavretá v tiesni za nápadne nevýhodných podmienok a na znak súhlasu s jej obsahom ju vlastnoručne podpisujú.
6. Všetky prílohy, ktoré sú uvedené v tejto zmluve, tvoria neoddeliteľnú súčasť tejto zmluvy.
7. Táto zmluva je vyhotovená v štyroch exemplároch, z ktorých každá strana obdrží po 2 (dvoch) vyhotoveniach (rovnopisoch).

Neoddeliteľnú súčasť tejto Zmluvy tvoria prílohy:

Príloha č. 1 – Položkovitý rozpočet s uvedením jednotkových cien a harmonogram vývozu

Príloha č. 2 – Stanovištia miesta vývozu odpadu a počet odpadových nádob

Príloha č. 3 – Informácie o subdodávateľoch

Príloha č. 4 – Stanovištia miesta vývozu biologicky rozložiteľného kuchynského a reštauračného odpadu

Príloha č. 5 - Valorizácia cien

Príloha č. 6 – Stanovištia zberu odpadu z textilu

V Kráľovskom Chlmci, dňa ................. V ........................, dňa ...............

Za objednávateľa: Za poskytovateľa:

.................................................................. ...................................................................

Ing. Karol Pataky Meno, Priezvisko, funkcia primátor mesta

## Príloha č.1 k zmluve –Položkovitý rozpočet s uvedením jednotkových cien a harmonogram vývozu

Názov zákazky: „**Komplexné nakladanie s odpadmi -** z**ber, odvoz a zhodnotenie alebo zneškodnenie komunálneho odpadu a jeho zložiek na území Mesta Kráľovský Chlmec“**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Služba** | **Katalóg číslo** | **Popis služby** | **MJ** | **Frekvencia**  **vývozu** | **Počet nádob** | **Jednotková**  **cena/ks** | **Počet vývozov**  **za rok** | **Cena spolu bez DPH za rok** | **Cena spolu za obdobie 2 rokov bez DPH** |
| Komunálny  odpad | 200301 | Zber a preprava  odpadu  zo 120 l KUKA nádob | ks | 1x za týždeň | 1145 |  | 52 |  |  |
| 200301 | Zber a preprava  odpadu z 1100 l nádob | ks | 2x za týždeň | 116 |  | 104 |  |  |
| 200301 | Zber a preprava  odpadu z 1100 l nádob | ks | 1x za týždeň | 51 |  | 52 |  |  |
| 200301 | Zber a preprava odpadu z 1100 l nádob | ks | 1x za dva  týždne | 6 |  | 26 |  |  |
| 200301 | Zber a preprava odpadu z 1100 l nádob | ks | 1x za mesiac | 2 |  | 12 |  |  |
| Komunálny odpad | 200301 | Zneškodnenie odpadu | t | - | - |  | Predpokladaný objem 1700 t |  |  |
| Prenájom  nádob | 200301 | 1100 l kontajner | ks |  | 175 |  | - |  |  |
| 200307 | Veľkoobjemový kontajner 5 m3 | ks |  | 1 |  | - |  |  |
| 200308 | Veľkoobjemový kontajner 5 m3 | ks |  | 1 |  | - |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Služba** | **Katalóg číslo** | **Popis služby** | **MJ** | **Frekvencia**  **vývozu** | **Počet nádob** | **Jednotková**  **cena/ks** | **Počet vývozov**  **za rok** | **Cena spolu bez DPH za rok** | **Cena spolu za obdobie 2 rokov bez DPH** |
| Elektroodpad | 200135  200136 | Zber, preprava  a zhodnotenie | vývoz | 2x za rok | - |  | 2 |  |  |
| Jedlé oleje a  tuky | 200125 | Zber a zhodnotenie  zo 120 l nádoby | vývoz | 6x za rok | 1 |  | 6 |  |  |
| Nebezpečný  odpad | 200121  200133  200134 | Zber, preprava a  zneškodnenie | vývoz | 2x za rok  paušál | - |  | 2 |  |  |
| Biologicky rozložiteľný kuchynský a reštauračný odpad | 200108 | Zber, preprava a zhodnotenie | vývoz | 1x týždeň | 11 stanovíšť |  | 52 |  |  |
| Odpad z textilu | 200110  200111 | Zber, preprava a zhodnotenie | vývoz | 6x za rok | 4 |  | 6 |  |  |
| Objemný odpad - zberný dvor | 200307 | Vývoz veľkoobjemového  kontajnera 5m3 | ks | 6x za rok | 6 |  | 6 |  |  |
| Zneškodnenie odpadu | t |  | Predpokladaný objem 40 t za rok |  |  |
| Drobný stavebný odpad – zberný dvor | 200308 | Vývoz veľkoobjemového  kontajnera 5m3 | ks | 3x za rok | 3 |  | 3 |  |  |
| Zneškodnenie odpadu | t |  | Predpokladaný objem 45 t za rok |  |  |
|  | | | | | | Celková cena v EUR bez DPH | |  |  |
| Sadzba DPH v % | |  |  |
| DPH v EUR | |  |  |
| **Celková cena v EUR s DPH** | |  |  |

V ...........................dňa ...................................

...........................................................................

Meno, Priezvisko, funkcia, oprávnená osoba

## Príloha č.2 k zmluve - Stanovištia miesta vývozu odpadu a počet odpadových nádob:

|  |  |  |  |  |
| --- | --- | --- | --- | --- |
| **mesto** | **ulica** | **Typ odpadovej nádoby1)** | **Počet odpadových nádob** | **poznámka** |
| Kráľovský Chlmec | Boľská | 120 l | 25 |  |
| 1100 l | 6 |  |
| Cyrila a Metóda | 120 l | 4 |  |
| Dobránska | 120 l | 29 |  |
| 1100 l | 3 |
| E. Adyho | 120 l | 11 |  |
| 1100 l | 2 |  |
| Z. Fábryho | 1100 l | 17 |  |
| 120 l | 2 |  |
| Helmecziho | 1100 l | 3 |  |
| 120 l | 7 |  |
| Hlavná | 120l | 121 | 30 ks nádob je nahradených vrecami s logom poskytovateľa služby |
| 1100 l | 35 |  |
| Hlboká | 120 l | 50 |  |
| Horešská | 1100 l | 2 |  |
| 120 l | 84 |  |
| M. Hunyadiho | 1100 l | 7 |  |
|  | 120 l | 3 |  |
| Hviezdoslavova | 120 l | 16 |  |
| S. Chalupku | 120 l | 8 |  |
| Ibrányiho | 1100 l | 15 |  |
| A. Józsefa | 120 l | 6 |  |
| Kapušanská | 1100 l | 5 |  |
| 120 l | 19 |  |
| Kazinczyho | 1100 l | 1 |  |
| 120 l | 3 |  |
| Kollárova | 120 l | 27 |  |
| J. A. Komenského | 120 l | 9 |  |
| L. Kossutha | 1100 l | 36 |  |
| 120 l | 55 |  |
| Kostolný rad | 120 l | 14 |  |
| Kvetná | 120 l | 11 |  |
| M. Leczu | 120 l | 32 |  |
| Z. Lórántffyovej | 120 l | 3 |  |
| Ľudovíta Štúra | 120 l | 36 |  |
| J. Majlátha | 1100 l | 2 |  |
| 120 l | 7 |  |
| Mierova | 1100 l | 4 |  |
| 120 l | 2 |  |
| M. Bela | 120 l | 54 |  |
| L. Mécsa | 120 l | 46 |  |
| Nám. Hrdinov | - | - |  |
| Nemocničná | 1100 l | 13 |  |
| 120 l | 10 |  |
| Š. Petőfiho | 120 l | 87 |  |
| Podhradská | 120 l | 16 |  |
| Prameňová | 120 l | 17 |  |
| Pribenická | 1100 l | 4 |  |
| 120 l | 34 |  |
| Pri Štadióne | 1100 l | 2 |  |
| 120 l | 122 |  |
|  | Rákócziho | 1100 l | 1 |  |
| 120 l | 35 |  |
| Rázusova | 120 l | 12 |  |
| Svätušská | 120 l | 21 |  |
| 1100 l | 3 |  |
| Štefánikova | 120 l | 11 |  |
| 1100 l | 3 |  |
| Trhovisko | 1100 l | 5 |  |
| 120 l | 46 |  |
| Újhelská | 120 l | 21 |  |
| Záhradná | 120 l | 29 |  |
| Časť mesta Fejséš | Fejséš | 1100 l | 6 |  |

## Príloha č.3 k zmluve - Stanovištia miesta zberu biologicky rozložiteľného kuchynského a reštauračného odpadu:

|  |  |  |
| --- | --- | --- |
| Mesto | Ulica | poznámka |
| Kráľovský Chlmec | Ibrányiho 1255 | Stanovište č.1 – stojisko kontajnerov |
| Ibrányiho 1239 | Stanovište č.2 – stojisko kontajnerov |
| Fábryho 1245 | Stanovište č.3 – stojisko kontajnerov |
| Fábryho 1247 | Stanovište č.4 – stojisko kontajnerov |
| Hunyadiho 888 | Stanovište č.5 – stojisko kontajnerov |
| Hlavná 776/109 | Stanovište č.6 – stojisko kontajnerov |
| Hlavná 1162 | Stanovište č.7 – stojisko kontajnerov |
| Kossutha 608 | Stanovište č.8 – stojisko kontajnerov |
| Kossutha 606 | Stanovište č.9 – stojisko kontajnerov |
| Kossutha 605 | Stanovište č.10 – stojisko kontajnerov pri MsÚ |
| Mierová 3 | Stanovište č.11 – parkovisko pri komunitnom centre |

***Príloha č.4 k zmluve – Informácie o subdodávateľoch***

Obchodné meno a sídlo uchádzača:

..........................................................................................................................................

Ako uchádzač, ktorý predkladá ponuku vyhlasujem, že:

1. **nebudem využívať subdodávky** a celé plnenie zabezpečím sám (tým nie je vylúčená neskoršia možnosť zmeny, avšak za splnenia pravidiel zmeny subdodávateľov počas plnenia zmluvy, ktoré sú uvedené v súťažných podkladoch),
2. **budem využívať subdodávky** a na tento účel uvádzam:

# Podiel zákazky, ktorý mám v úmysle zadať tretím osobám:

..................%, t. z EUR bez DPH

# Navrhovaní subdodávatelia:1

|  |  |  |  |
| --- | --- | --- | --- |
| **Obchodné meno subdodávateľa:** | **Adresa sídla subdodávateľa** | **IČO** | **Údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia** |
|  |  |  |  |
|  |  |  |  |
|  |  |  |  |

* 1. **Predmety subdodávok:1**

|  |  |  |  |
| --- | --- | --- | --- |
| **Obchodné meno subdodávateľa** | **Predmet subdodávky** | **Výška subdodávky (v %)** | **Výška subdodávky (v €)** |
|  |  |  |  |
|  |  |  |  |
|  |  |  |  |

V ........................................., dňa .........................................

Za uchádzača:

Meno oprávnenej osoby uchádzača: ..............................................................

Podpis oprávnenej osoby uchádzača:..............................................................

1 Doplniť tabuľku podľa potreby/nehodiace sa z obsahu dokumentu vypustiť/vymazať/vyčiarknúť – (budem/nebudem využívať subdodávky)

***Príloha č.5 k zmluve – valorizácia cien***

|  |
| --- |
| **Skupina valorizácie cien 1 (Odvoz odpadu)** |
| P =( 𝑥∗MM )+( 𝑦∗𝑀𝐼 ) +( 𝑧∗𝑃𝐻𝑀 ) |
| x = 53% |
| y = 37% |
| z = 10% |
|  |
| **Skupina valorizácie cien 2 (Zhodnotenie/zneškodnenie odpadu)** |
| P =( 𝑥∗MM)+( 𝑦∗𝑀𝐼 ) +( 𝑧∗𝑃𝐻𝑀 ) |
| x = 20% |
| y = 65% |
| z = 15% |
|  |
| **Skupina valorizácie cien 3 (Ostatné)** |
| P =( 𝑥∗MM )+( 𝑦∗𝑀𝐼 ) +( 𝑧∗𝑃𝐻𝑀 ) |
| x = 0% |
| y = 100% |
| z = 0% |
|  |
| **P - percento navýšenia jednotkových cien za služby** |
| **MM - medziročná zmena minimálnej mzdy v SR v percentách** |
| zdroj: Zákon o minimálnej mzde 663/2007 Z. z. |
| **MI - ročná miera inflácie v SR za predchádzajúci rok v percentách (potvrdenie o ročnej miere infácie v SR)** |
| zdroj: štatistický úrad SR, link: https://slovak.statistics.sk/wps/portal/ext/services/infoservis/confirmation/ |
| **PHM - miera zmeny cien medzi priemernými cenami pohonných hmôt bez DPH (diesel) za aktuálne a predošlé obdobie (priemer mesiacov 1-12, medziročná zmena), v percentách, zdrojom údajov je Štatistický úrad SR** |
| zdroj: verejná databáza údajov ( STATdat. ), link:  <http://statdat.statistics.sk/cognosext/cgi-bin/cognos.cgi?b_action=cognosViewer&ui.action=run&ui.object=storeID(%22i619D597F572A47CABEFD820690A72BC2%22)&ui.name=Priemern%c3%a9%20ceny%20pohonn%c3%bdch%20l%c3%a1tok%20v%20SR%20(mesa%c4%8dn%c3%a9)%20%5bsp0202ms%5d&run.outputFormat=&run.prompt=true&cv.header=false&ui.backURL=%2fcognosext%2fcps4%2fportlets%2fcommon%2fclose.html> |
|  |
| **V prípade, že celkový výsledok výpočtu bude záporný, výsledkom výpočtu bude hodnota 0 (P=0)** |
|  |

|  |  |  |
| --- | --- | --- |
| **Typ služby** | **Položka** | **Skupina valorizácie cien** |
| Zber a odvoz odpadu | 120 l | 1 skupina |
| Zber a odvoz odpadu | 1100 l | 1 skupina |
| Zber a odvoz odpadu | 5 m3 | 1 skupina |
| Zber a odvoz odpadu | 1 100 l z cintorínov | 1 skupina |
| Zber a odvoz odpadu | 120 l – príležitostné podujatia | 1 skupina |
| Prenájom nádob | 120 l | 3 skupina |
| Prenájom nádob | 5 m3, 1100 l – mimoriadne vývozy sviatky a pod. | 3 skupina |
| Prenájom nádob | 5 m3, 1100 l z cintorínov - sviatky | 3 skupina |
| Rôzne | Zber a odvoz objemného odpadu (zberný dvor) | 1 skupina |
| Rôzne | Zber a odvoz drobného stavebného odpadu | 1 skupina |
| Rôzne | Zber a odvoz elektroodpadu | 1 skupina |
| Rôzne | Zber a odvoz jedlých olejov a tukov | 1 skupina |
| Rôzne | Zber a odvoz odpadu s obsahom škodlivých látok | 1 skupina |
| Rôzne | Zber a odvoz biologicky rozložiteľného kuchynského a reštauračného odpadu | 1 skupina |

***Príloha č. 6 k zmluve – Stanovištia zberu odpadu z textilu***

|  |  |  |
| --- | --- | --- |
| Mesto | Ulica | poznámka |
| Kráľovský Chlmec | Nemocničná | Stanovište č.1 – pri autobusovej zastávke |
| Hunyadiho | Stanovište č.2 – pri základnej škole |
| Kossutha | Stanovište č.3 – pri lekárni Ficaria |
| Mierová | Stanovište č.4 – pri autobusovej zastávke |